62017TJ0649_INF
2020 m. gegužės 28 d. Bendrojo Teismo (dešimtoji kolegija) sprendimas
ViaSat / Komisija
(Byla T‑649/17)
„Galimybė susipažinti su dokumentais – Reglamentas (EB) Nr. 1049/2001 – Dokumentas dėl priemonių, kurių reikalaujama imtis siekiant užtikrinti, kad judriojo palydovinio ryšio sistemų operatoriai laikytųsi Sprendime Nr. 626/2008/EB nurodytų bendrųjų sąlygų – Implicitinis ir eksplicitinis atsisakymas leisti susipažinti su dokumentais – Išimtis, susijusi su inspekcijų, tyrimų ir audito tikslų apsauga – Viršesnis viešasis interesas – Atsisakymas leisti iš dalies susipažinti su dokumentais“
1.
Europos Sąjungos institucijos – Visuomenės teisė susipažinti su dokumentais – Reglamentas Nr. 1049/2001 – Komisijos terminų, nustatytų atsakyti į prašymą leisti susipažinti su dokumentais, nesilaikymas – Implicitinis sprendimas atmesti prašymą – Panaikinimas priėmus eksplicitinį sprendimą atmesti paraišką – Galimybė apskųsti implicitinį sprendimą – Nebuvimas
(Europos Parlamento ir Tarybos reglamento Nr. 1049/2001 7 ir 8 straipsniai)
(žr. 17, 18 punktus)
2.
Teismo procesas – Sprendimas arba reglamentas, kuriuo vykstant procesui pakeistas ginčijamas aktas – Prašymas patikslinti ieškinį – Sąlygos
(Bendrojo Teismo procedūros reglamento 86 straipsnio 1 ir 2 dalys)
(žr. 19 punktą)
3.
Europos Sąjungos institucijos – Visuomenės teisė susipažinti su dokumentais – Reglamentas Nr. 1049/2001 – Institucijos pareiga padėti, kai prašymas nėra pakankamai tikslus
(Europos Parlamento ir Tarybos reglamento Nr. 1049/2001 6 straipsnio 2 dalis)
(žr. 23, 24 punktus)
4.
Europos Sąjungos institucijos – Visuomenės teisė susipažinti su dokumentais – Reglamentas Nr. 1049/2001 – Tikslai – Kuo platesnė galimybė susipažinti su dokumentais – Siauras galimybės susipažinti principo išimčių aiškinimas
(ESS 1 straipsnio antra pastraipa ir 10 straipsnio 3 dalis; SESV 15 straipsnio 1 dalis ir 298 straipsnio 1 dalis; Europos Sąjungos pagrindinių teisių chartijos 42 straipsnis; Europos Parlamento ir Tarybos reglamento Nr. 1049/2001 1 ir 2 konstatuojamosios dalys ir 1 straipsnis)
(žr. 34–37 punktus)
5.
Europos Sąjungos institucijos – Visuomenės teisė susipažinti su dokumentais – Reglamentas Nr. 1049/2001 – Teisės susipažinti su dokumentais išimtys – Siauras aiškinimas ir taikymas – Konkretaus ir individualaus nagrinėjimo pareiga, kiek ji susijusi su dokumentais, kuriems taikytina išimtis – Apimtis
(Europos Parlamento ir Tarybos reglamento Nr. 1049/2001 4 straipsnis)
(žr. 38–42 punktus)
6.
Europos Sąjungos institucijos – Visuomenės teisė susipažinti su dokumentais – Reglamentas Nr. 1049/2001 – Teisės susipažinti su dokumentais išimtys – Inspekcijų, tyrimo ir audito tikslų apsauga – Apimtis – Taikymas dokumentui dėl priemonių, kurių reikalaujama imtis siekiant užtikrinti, kad judriojo palydovinio ryšio sistemų operatoriai laikytųsi Sprendime Nr. 626/2008 nurodytų bendrųjų sąlygų
(SESV 288 straipsnio ketvirta pastraipa; Europos Parlamento ir Tarybos reglamento Nr. 1049/2001 4 straipsnio 2 dalies trečia įtrauka; Europos Parlamento ir Tarybos sprendimas Nr. 626/2008)
(žr. 65–72, 74–82, 84, 85, 88, 95, 120, 121 punktus)
7.
Europos Sąjungos institucijos – Visuomenės teisė susipažinti su dokumentais – Reglamentas Nr. 1049/2001 – Teisės susipažinti su dokumentais išimtys – Inspekcijų, tyrimo ir audito tikslų apsauga – Viršesnis visuomenės interesas, kuriuo pateisinamas dokumentų atskleidimas – Sąvoka – Įrodinėjimo pareiga
(Europos Parlamento ir Tarybos reglamento Nr. 1049/2001 4 straipsnio 2 dalis)
(žr. 102–105, 107–112 punktus)
8.
Europos Sąjungos institucijos – Visuomenės teisė susipažinti su dokumentais – Reglamentas Nr. 1049/2001 – Teisės susipažinti su dokumentais išimtys – Įvairiomis išimtimis grindžiamas atsisakymas – Vienos iš išimčių pagrįstumas – Pakankamas pobūdis pateisinti sprendimą neleisti susipažinti
(Europos Parlamento ir Tarybos reglamento Nr. 1049/2001 4 straipsnis)
(žr. 124–127 punktus)
Dalykas
SESV 263 straipsniu grindžiamas prašymas panaikinti Komisijos implicitinį sprendimą atmesti ieškovės 2017 m. gegužės 31 d. kartotinę paraišką dėl galimybės susipažinti su „priemonių planu, siekiant kad atrinkti operatoriai, kuriems išduotas leidimas teikti judriojo palydovinio ryšio paslaugas (MSS), laikytųsi bendrųjų sąlygų, nustatytų 2008 m. birželio 30 d. Europos Parlamento ir Tarybos sprendime Nr. 626/2008/EB dėl sistemų, kuriomis teikiamos judriojo palydovinio ryšio paslaugos (MSS), atrankos ir leidimų išdavimo, įskaitant naujus tarpinius žingsnius ir atitinkamus laikotarpius“, taip pat 2017 m. gruodžio 1 d. Komisijos sprendimą C(2017) 8219 final, kuriuo atsisakoma leisti susipažinti su šiuo priemonių planu.
Rezoliucinė dalis
1.
Nebereikia priimti sprendimo dėl Europos Komisijos implicitinio sprendimo atmesti 2017 m. gegužės 31 d. kartotinę ViaSat, Inc. paraišką dėl galimybės susipažinti su „priemonių planu, siekiant kad atrinkti operatoriai, kuriems išduotas leidimas teikti judriojo palydovinio ryšio paslaugas (MSS), laikytųsi bendrųjų sąlygų, nustatytų 2008 m. birželio 30 d. Europos Parlamento ir Tarybos sprendime Nr. 626/2008/EB dėl sistemų, kuriomis teikiamos judriojo palydovinio ryšio paslaugos (MSS), atrankos ir leidimų išdavimo, įskaitant naujus tarpinius žingsnius ir atitinkamus laikotarpius“.
2.
Atmesti likusią ieškinio dalį.
3.
ViaSat padengia tris ketvirčius savo ir tris ketvirčius Komisijos ir Inmarsat Ventures Ltd patirtų bylinėjimosi išlaidų.
4.
Komisija padengia ketvirtį savo ir ketvirtį ViaSat ir Inmarsat Ventures patirtų bylinėjimosi išlaidų.